ПРОТОКОЛ № 41
от заседанието на Комисия по правни и институционални въпроси към Пленума на Висшия съдебен съвет, 
проведено на 5 декември 2016 г.

Днес, 5 декември 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА - отсъства
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА - отсъства
					НЕЗАБРАВКА СТОЕВА
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“ и Аделина Кандова – главен експерт в дирекция „Международна дейност“, Кремена Капралова – главен експерт „връзки с обществеността“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Изискване на информация за проведени в органите на съдебната власт Дни на отворени врати през 2016 г. и планирането им през 2017 г.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Допълнителна информация във връзка с предстоящото изложение Consumer Electronics Show /CES/, което ще се проведе в периода 5-8 януари, в гр. Лас Вегас, САЩ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Предлага на Пленума на Висшия съдебен съвет да КОМАНДИРОВА/ НЕ КОМАНДИРОВА член на Висшия съдебен съвет, за участие в делегация за официално посещение на изложение Consumer Electronics Show /CES/, за периода 4-9 януари 2017 г., в гр. Лас Вегас, Съединени американски щати.
1.2. Предлага на Пленума на Висшия съдебен съвет да ВЪЗЛОЖИ  на главния секретар на Висшия съдебен съвет да командирова Мирослава Чирпъкова – началник отдел „Информационно обслужване на органите на съдебната власт“, дирекция „Информационни технологии и съдебна статистика“, АВСС, за участие в делегация за официално посещение на изложение Consumer Electronics Show /CES/, за периода 4-9 януари 2017 г., в гр. Лас Вегас, Съединени американски щати.
1.3. Пътните разходи, разходите за нощувки, разходите за дневни пари, както и разходите за медицински застраховки за командированите лица са за сметка Висшия съдебен съвет.
1.4. Внася предложението за разглеждане в заседание на Пленума на Висшия съдебен съвет, насрочено за 08.12.2016 г.

2. ОТНОСНО: Писмо от министъра на правосъдието относно евентуално целево сътрудничество с Европейската комисия за ефективност на правосъдието (CEPEJ) на Съвета на Европа.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Препраща писмото от министъра на правосъдието на Комисия „Съдебна карта, натовареност и съдебна статистика, по компетентност.

3. ОТНОСНО: Писмо от Министерство на правосъдието с приложена информация за напредъка на институциите по Механизма за сътрудничество и оценка за периода септември – декември 2016 г., изпратена на Европейската комисия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение писмото от Министерство на правосъдието с приложена информация за напредъка на институциите по Механизма за сътрудничество и оценка за периода септември – декември 2016 г., изпратена на Европейската комисия.

4. ОТНОСНО: Писмо от Офиса на Европейската мрежа на съдебните съвети (ЕМСС) за възстановени разходи за участие в дейностите на ЕМСС за периода януари – юли 2016г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема за сведение писмото от Офиса на Европейската мрежа на съдебните съвети (ЕМСС) за възстановени разходи за участие в дейностите на ЕМСС за периода януари – юли 2016 г.
4.2. Изпраща преписката на Комисия „Бюджет и финанси“, по компетентност.
5. ОТНОСНО: Писмо от Министерство на правосъдието относно информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“, за периода септември – декември 2016г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Изпраща писмото от Министерство на правосъдието относно информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“ на експертните сътрудници на постоянните комисии към Пленума на ВСС и към Колегиите на ВСС за изготвяне на отговори, по компетентност, в срок до 15 декември 2016 г.
5.2. Препоръчва следното разпределение на въпросите съгласно компетентността на постоянните комисии към Пленума на Висшия съдебен съвет и към Съдийската и Прокурорската колегии на ВСС и дирекциите в АВСС:
- Дирекция „Правна" - препоръки 5, 14; 
- Дирекция „Съдебни кадри и конкурси на магистрати" - препоръки 6, 7, 8; 
- Комисия по атестиране и конкурси към Прокурорската колегия на ВСС - препоръка 15;
- Комисия "Професионална квалификация и информационни технологии" - препоръки 10, 11, 16, 17;
- Комисия „Бюджет и финанси" - препоръка 9;
- Комисия по професионална етика към Съдийската колегия на ВСС - препоръки 7, 8, 11, 12; 
- Комисия по професионална етика към Прокурорската колегия на ВСС - препоръки 15, 18;
- Комисия по предотвратяване и установяване на конфликт на интереси и взаимодействие с Инспектората към ВСС - препоръки 7, 13, 19; 
- Комисия „Дисциплинарна дейност и взаимодействие с ИВСС" към Прокурорската колегия на ВСС - препоръка 19;
- Комисия „Дисциплинарна дейност и взаимодействие с ИВСС" към Съдийската колегия на ВСС - препоръки 12, 13.
5.3. Изготвените отговори по т. 5.2. ДА СЕ ПРЕДОСТАВЯТ на Дирекция „Международна дейност“ за обобщаване. 

II. ПРАВНИ ВЪПРОСИ:

6.  ОТНОСНО: Писмо от Съюза на юристите и „Апис Европа“ АД относно искане за организиране на среща за уточняване на оперативните действия във връзка с решение на Пленума на ВСС по протокол № 43 от 24.11.2016 г., т. 6.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. На членовете на комисията е известно, че ще се проведе среща между представители на Съюза на юристите и „Апис Европа“ АД и членове на Комисия „Професионална квалификация и информационни технологии“, в рамките на тяхната компетентност, поради което намира, че не следва да изпраща свои представители.

7. ОТНОСНО: Писмо от „Абати“ АД относно искане за представяне на разработена информационна система за извършване на електронни плащания към държавни и местни органи.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Отлага разглеждането до вземане решение от Комисия „Професионална квалификация и информационни технологии“.

8. ОТНОСНО: Писмо от председателя на Административен съд гр. Враца относно допълнително трудово възнаграждение на съдебни служители.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. В случай, че съдебният служител е на разположение на работодателя, следва да му се изплаща трудово възнаграждение при условията на т. 5.2. от решение на Пленума на Висшия съдебен съвет по протокол № 41 от 10.11.2016 г., т.20.
8.2. Решението по т. 8 да се изпрати на председателя на Административен съд гр. Враца, ведно с решения на Пленума на Висшия съдебен съвет по протокол № 2 от 15.01.2003 г., т.5 и решение по протокол № 41 от 10.11.2016 г., т.20.

9. ОТНОСНО: Писмо от председателя на Апелативен съд гр. София относно ползване на неизползван годишен отпуск от магистрат, който е възстановен на длъжност.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. В конкретния случай Веселин Пенгезов е възстановен на длъжност съдия, поради отмяна разпоредбата на чл. 230, ал. 2 от ЗСВ, вследствие на което няма основание същият да ползва платен годишен отпуск за времето на отстраняването му.
МОТИВИ: Към момента на отстраняване на магистрата, разпоредбата на чл. 230, ал. 2 е била действаща, поради което не може да се приеме, че отстраняването му от длъжност е незаконно по смисъла и с последиците на чл. 226 от ЗСВ. В същото време наказателното производство е висящо и не може да бъде приложена и разпоредбата на чл. 231, ал. 1 от ЗСВ.
9.2. Решението по т. 9 да се изпрати на председателя на Апелативен съд гр. София. 

10.  ОТНОСНО: Решение на Съдийската колегия на ВСС по протокол № 26 от 29.11.2016 г., т. 48 относно предложение от председателя на Апелативен съд гр. София за обявяване на конкурс на 11 свободни щатни бройки, от които 5 в наказателно отделение, 5 в гражданско отделение и 1 в търговско отделение.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Изцяло в правомощията на Съдийската колегия на ВСС е да вземе решение кога, при какви условия и за кои органи да обяви конкурс. Комисията счита, че към настоящия момент, с оглед възможностите дадени в закона за обявяване на конкурси и попълване на свободните места по реда на чл. 193, ал. 6 от ЗСВ не се налага изменение на правилата за командироване в последната им редакция.
10.2. Решението по т. 10 да се изпрати на Съдийската колегия на ВСС.

11.  ОТНОСНО: Решение на Комисия „Професионална квалификация и информационни технологии“ по протокол № 39 от 28.11.2016 г., т. 14 относно предложение за промяна на Правилата за провеждане на избори на членове на ВСС от съдиите, прокурорите и следователите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Изразява положително становище по предложения от КПКИТ проект на Правилата за провеждане на избори на членове на ВСС от съдиите, прокурорите и следователите. Присъединява към него и предложението от Комисията по правни и институционални въпроси прието с решение по протокол № 38 от 14.11.2016 г., т. 11.
11.2. Предлага на Пленума на Висшия съдебен съвет да ИЗМЕНИ И ДОПЪЛНИ Правилата за провеждане на избори на членове на ВСС от съдиите, прокурорите и следователите, съгласно предложенията на Комисия по правни и институционални въпроси и на Комисия „Професионална квалификация и информационни технологии“.
11.3. Внася предложението за разглеждане в заседание на Пленума на Висшия съдебен съвет, насрочено за 08.12.2016 г.

12.  ОТНОСНО: Решение на Комисия „Професионална квалификация и информационни технологии“ по протокол № 38 от 21.11.2016 г., т. 14 относно писмо от председателя на Софийски градски съд относно тълкуване на т. 4.4. от Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища и на понятието „други причини“ по същата точка.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Комисията се е произнесла по поставения въпрос с решение по протокол № 39 от 21.11.2016 г., т. 13, за което е уведомен председателя на Софийски градски съд.
12.2. Решението по т. 12 да се изпрати на Комисия „Професионална квалификация и информационни технологии“, ведно с решение по протокол № 39 от 21.11.2016 г., т. 13.

13.  ОТНОСНО: Писмо от главния секретар на ВСС относно проект на Вътрешни правила за подготовка на материалите за заседанията на Колегиите и на Пленума на Висшия съдебен съвет и изпълнение на взетите решения.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Дава възможност на членовете на комисията да изразят становище по предложения проект на Вътрешни правила за подготовка на материалите за заседанията на Колегиите и на Пленума на Висшия съдебен съвет и изпълнение на взетите решения, до следващото заседание на комисията 

14.  ОТНОСНО: Писмо от Милка Итова – член на ВСС относно Решение № ФК-ОПАК-7/16.11.2016 г. на директора на дирекция „Добро управление“ и Ръководител на УО на ОП „Административен капацитет“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Приема за сведение писмото от Милка Итова – член на ВСС относно Решение № ФК-ОПАК-7/16.11.2016 г. на директора на дирекция „Добро управление“ и Ръководител на УО на ОП „Административен капацитет“.

III. ПУБЛИЧНА КОМУНИКАЦИЯ:

ДОПЪЛНИТЕЛНА ТОЧКА:

15.  ОТНОСНО: Изискване на информация за проведени в органите на съдебната власт Дни на отворени врати през 2016 г. и планирането им през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Да се изпратят писма до експертите „връзки с обществеността“ на органите на съдебната власт с искане на информация за проведените от тях Дни на отворени врати през 2016 г., както и график за провеждането им през предстоящата 2017 г.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА